Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1650

6. Nyelvtipológia és nyelvi komparativisztika (15 óra) Nyelvtípusok: morfológiai és szórendi tipológia. A nyelvi univerzálék (fogalma, példái). A fordítás lehetőségei. A hangszimbolika a magyarban és más nyelvekben. A komparatív nyelvi elemzés lehetőségei, példái. Példák gyűjtése a magyar nyelvre, illetőleg a tanult idegen nyelvre specifikusan jellemző és a mindkettőben megjelenő jelenségekre (például egyeztetés, illetőleg határozott és határozatlan igeragozás). Példák keresése hangtani szabályokra más nyelvben. Példák gyűjtése a nyelvhasználati normákra a tanult idegen nyelvben, összevetésük a magyarral (például a tegezésnek-magázásnak megfelelő alakulatok). Nem természetes nyelvi szövegek (természettudományos formalizmusok vagy programnyelvek) és természetes nyelvi megfelelőik összehasonlítása. Tipikus fordítási problémák/hibák megoldása, illetőleg javítása. Komparatív vizsgálatok a nyelvtípus megállapítására, jellemzésére, összehasonlítására magyar és idegen nyelvi példákban (a morfémák jellege, sorrendje; alany állítmány és tárgy sorrendje; jelzős szerkezetek felépítése; vonzatstruktúrák összehasonlítása). 2008/177. szám Irodalom Belépő tevékenységformák Ismeretek szerzése és megfogalmazása a magyar és a világirodalom kiemelkedő alkotóiról, a szerző, a mű, az olvasó történetileg változó kapcsolatáról, az irodalom és az olvasóközönség történeti alakulásáról. Néhány alapmű kortársi és utókori hatásának, olvasatainak önálló ismertetése. A társművészetekkel való kapcsolatok, párhuzamok néhány alapvető példájának bemutatása. Az újonnan szerzett műfaji ismeretek, fogalmak biztos alkalmazása a műértelmezésben. Az olvasott művek elhelyezése különféle kontextusokban, például a magyar irodalom történetében, az alkotó életpályájában, egy hagyomány történetében. Az átirat mint jellegzetes irodalmi forma értékelése, értelmezése. Epikus, lírai és drámai művek jelentésének, erkölcsi tartalmának, esztétikai hatóelemeinek feltárása különböző szövegelemző eljárásokkal, műfajelméleti ismeretek alkalmazásával. A tanult epikus és drámai művekben a szereplők rendszerének, társadalmi és lélektani motivációjának bemutatása. A művek szereplőit vezérlő értékek és viselkedési minták azonosítása. Az értékrend és a beszédmód összefüggéseinek vizsgálata. (Az érettségi követelményeknek megfelelően külön is jelölve: életmű portré látásmód) Témakörök Tartalmak Művek

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes